ดิฉันโดนลูกแมวที่เลี้ยงไว้กัดมีแผลเลือดออก โดยแมวได้ฉีดพิษสุนัขบ้าไปได้ 1 ครั้ง เมื่อเดือนที่แล้ว ซึ่งเลี้ยงในระบบปิด อยากทราบว่าดิฉันต้องไปฉีดยาไหมค่ะ
สวัสดีค่ะ หากโดนลูกแมวกัดจนผิวหนังเกิดบาดแผลมีเลือดออก ก็อาจเสี่ยงต่อการติดเชื้อพิษสุนัขบ้าได้ อย่างไรก็ตาม หากเป็นแมวที่เลี้ยงเอง และเลี้ยงในระบบปิดอีกทั้งได้ฉีดวัคซีนพิษสุนัขบ้ามาแล้ว อาจใช้วิธีเฝ้าสังเกตอาการแมวไปก่อนก็ได้ โดยหากแมวไม่ตายภายใน 4-5 วัน (แมวจะตายเร็วกว่าสุนัข) แสดงว่าแมวไม่ได้เป็นโรคพิษสุนัขบ้า และก็ไม่จำเป็นต้องไปฉีดวัคซีนค่ะนอกจากนี้ แผลที่โดนกัด อาจเสี่ยงต่อการติดเชื้อบาดทะยักได้ ดังนั้น หากในช่วง 5 ปีที่ผ่านมา ยังไม่เคยฉีดวัคซีนบาดทะยักกระตุ้น ก็ควรฉีดกระตุ้นด้วยค่ะสำหรับบาดแผลที่เกิดจากการกัด ก็ควรล้างทำความสะอาดด้วยการฟอกด้วยสบู่ให้สะอาด และใส่ยาฆ่าเชื้อ เช่น โพวิโดน ไอโอดีน เป็นต้น และควรหลีกเลี่ยงไม่ให้แผลโดนน้ำจนกว่าแผลจะหายค่ะ